Diari Oficial de la Generalitat Valenciana


Sumari del DOGV 9328, del 29-04-2022 (2022/3571)

Informació pública de les sol·licituds d'autorització d'implantació en sòl no urbanitzable, autorització administrativa prèvia i autorització administrativa de construcció, corresponents a una central fotovoltaica i la seua infraestructura d'evacuació, que s'ubicarà al terme municipal de Picassent. Expedient ATALFE/2020/2.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9328

Data del DOGV
:   29-04-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/3571


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública de les sol·licituds d'autorització d'implantació en sòl no urbanitzable, autorització administrativa prèvia i autorització administrativa de construcció, corresponents a una central fotovoltaica i la seua infraestructura d'evacuació, que s'ubicarà al terme municipal de Picassent. Expedient ATALFE/2020/2. [2022/3571]  
  
Als efectes previstos en el Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica; la Llei 24/2013, de 26 de desembre, del sector elèctric, i la Llei 39/2015, d'1 d'octubre, del procediment administratiu comú de les administracions públiques, se sotmeten a informació pública les sol·licituds d'autorització d'implantació en sòl no urbanitzable, d'autorització administrativa prèvia i d'autorització administrativa de construcció de la instal·lació elèctrica que s'indica:  
  
Peticionari: VF Renovables 37, SL, NIF D82506280, amb domicili social a l'avinguda de Casalduch, 36, baixos. Castelló de la Plana 12475 € Castelló.  
Tipus de central elèctrica: central fotovoltaica denominada Parc Solar Picassent, amb potència màxima total dels mòduls fotovoltaics (pic) de 3,41 MW i potència nominal dels inversors de 2,94 MW, incloses les seues infraestructures d'evacuació.  
Emplaçament dels grups generadors: polígon 3, parcel·la 395, del terme municipal de Picassent (València).  
Emplaçament de la infraestructura d'evacuació: polígon 3, parcel·les 395, 631, 9029 i 9031 del terme municipal de Picassent (València).  
Òrgan competent per a autoritzar la instal·lació: Servei Territorial d'Indústria, Energia i Mines de València de la Conselleria d'Economia Sostenible, Sectors Productius, Comerç i Treball.  
Documents sotmesos a informació pública:  
- Projecte. Denominació: Projecte per a autorització administrativa prèvia i de construcció de parc fotovoltaic sobre terreny i connectat a xarxa.  
- Planimetria de la instal·lació.  
- Estudi d'integració paisatgística.  
- Memòria justificativa del compliment dels criteris del Decret llei 14/2020.  
- Pla de desmantellament i restitució del terreny i entorn afectat.  
  
- Plec general de normes de seguretat en prevenció d'incendis forestals.  
- Llista dels elements, espais, serveis i instal·lacions públiques afectats per l'actuació.  
- Separates dirigides a:  
· L'Ajuntament de Picassent.  
· La Confederació Hidrogràfica del Xúquer.  
· la Direcció General de Política Territorial i Paisatge (Conselleria de Política Territorial, Obres Públiques i Mobilitat).  
· La Direcció General de Medi Natural i Avaluació Ambiental (Conselleria d'Agricultura, Desenvolupament Rural, Emergència Climàtica i Transició Ecològica).  
· I-DE Redes Eléctricas Inteligentes, SAU.  
Pressupost: 1.477.458,82 ?.  
Característiques principals:  
Instal·lació fotovoltaica: la central fotovoltaica denominada Parc Solar Picassent de 3,41 MWp està composta per un camp generador de 5.928 mòduls fotovoltaics de 575 Wp, muntats directament sobre el sòl en estructura fixa mitjançant un sistema de clavament. Aquests mòduls fotovoltaics es connecten amb 12 inversors de 225 kVA i 1 inversor de 240 kVA. Això suposa una potència nominal d'inversors de 2.940 kW. Al seu torn, els inversors es connecten amb la part de baixa tensió d'un transformador de potència de 3.000 kVA per a elevar la tensió a 20 kV. A través de la línia de mitjana tensió passarà a la cel·la situada en el centre prefabricat, de protecció i mesura d'energia, instal·lat amb aquesta finalitat.  
Línia elèctrica subterrània de 20 kV, 878 m de longitud i conductor HEPR-Z1 Al 12/20kV 3x240mm²+H16 entre el centre de transformació, mesura i lliurament i un centre de seccionament independent.  
El punt de connexió de la central amb la xarxa de distribució es realitzarà en el centre de seccionament independent telecomandat, situat en el polígon 3 i la parcel·la 631 de Picassent (València).  
Finalitat: generació d'energia elèctrica mitjançant una instal·lació solar fotovoltaica, així com la seua evacuació a la xarxa de distribució d'energia elèctrica.  
La documentació serà exposada per a consulta pública en l'adreça electrònica següent: http://www.indi.gva.es/web/energia/inicio, en castellà, i http://www.indi.gva.es/va/web/energia/inicio, en valencià, en l'apartat «Informació pública», disponibles l'endemà de la publicació.  
  
Cosa que es fa pública perquè se'n prenga coneixement i perquè totes aquelles persones físiques o jurídiques que es consideren afectades en els seus drets puguen examinar la documentació en l'adreça electrònica indicada, o presencialment en el Servei Territorial d'Indústria, Energia i Mines de València, situat al c/ Gregori Gea, 27, de València, així com dirigir a l'esmentat servei territorial les al·legacions que es consideren oportunes en el termini de trenta (30) dies hàbils comptats a partir de l'endemà de la publicació d'aquest anunci, les quals es podran presentar via telemàtica a través de la seu electrònica de la Generalitat, accedint a l'enllaç següent https://www.gva.es/es/inicio/procedimientos'id\_proc=15403&version=amp, o per qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.  
  
La incompareixença en aquest tràmit no impedirà a les persones que tinguen la condició d'interessades, de conformitat amb l'article 4 de la Llei 39/2015, d'1 d'octubre, del procediment administratiu comú de les administracions públiques, la interposició dels recursos procedents contra la resolució definitiva del procediment.  
  
València, 4 d'abril de 2022.- El cap del Servei Territorial d'Indústria, Energia i Mines: Roberto Javier Anchel Añó.